CELEX: 62010CA0017
Language: fi
Date: 2012-02-14 00:00:00
Title: Asia C-17/10: Unionin tuomioistuimen tuomio (suuri jaosto) 14.2.2012 (Krajský soud v Brněn (Tšekin tasavalta) esittämä ennakkoratkaisupyyntö) — Toshiba Corporation ym. v. Úřad pro ochranu hospodářské soutěže (Kilpailu — Jäsenvaltion alueella toteutettava kartelli, joka sai alkunsa ennen kyseisen valtion liittymistä Euroopan unioniin — Kansainvälinen kartelli, joka vaikuttaa unionin alueella ja Euroopan talousalueella — EY 81 artikla ja ETA-sopimuksen 53 artikla — Kilpailusääntöjen rikkomista koskeviin toimenpiteisiin ryhtyminen ja seuraamuksen määrääminen rikkomisesta liittymispäivää edeltävältä ja sen jälkeiseltä ajanjaksolta — Sakot — Komission ja kansallisten kilpailuviranomaisten välinen toimivallan jako — Komission ja kansallisen kilpailuviranomaisen suorittama sakkojen määrääminen — Ne bis in idem -periaate — Asetus (EY) N:o 1/2003 — 3 artiklan 1 kohta ja 11 artiklan 6 kohta — Seuraukset uuden jäsenvaltion liittymisestä unioniin)

31.3.2012   
            
            
               FI
            
            
               Euroopan unionin virallinen lehti
            
            
               C 98/3
            
         Unionin tuomioistuimen tuomio (suuri jaosto) 14.2.2012 (Krajský soud v Brněn (Tšekin tasavalta) esittämä ennakkoratkaisupyyntö) — Toshiba Corporation ym. v. Úřad pro ochranu hospodářské soutěže
   (Asia C-17/10) (1)
   
   (Kilpailu - Jäsenvaltion alueella toteutettava kartelli, joka sai alkunsa ennen kyseisen valtion liittymistä Euroopan unioniin - Kansainvälinen kartelli, joka vaikuttaa unionin alueella ja Euroopan talousalueella - EY 81 artikla ja ETA-sopimuksen 53 artikla - Kilpailusääntöjen rikkomista koskeviin toimenpiteisiin ryhtyminen ja seuraamuksen määrääminen rikkomisesta liittymispäivää edeltävältä ja sen jälkeiseltä ajanjaksolta - Sakot - Komission ja kansallisten kilpailuviranomaisten välinen toimivallan jako - Komission ja kansallisen kilpailuviranomaisen suorittama sakkojen määrääminen - Ne bis in idem -periaate - Asetus (EY) N:o 1/2003 - 3 artiklan 1 kohta ja 11 artiklan 6 kohta - Seuraukset uuden jäsenvaltion liittymisestä unioniin)
   2012/C 98/04
   Oikeudenkäyntikieli: tšekki
   
      Ennakkoratkaisua pyytänyt tuomioistuin
   
   Krajský soud v Brně
   
      Pääasian asianosaiset
   
   
      Kantajat: Toshiba Corporation, T&D Holding, aiemmin Areva T&D Holding SA, Alstom Grid SAS, aiemmin Areva T&D SAS, Alstom Grid AG, aiemmin Areva T&D AG, Mitsubishi Electric Corp., Alstom, Fuji Electric Holdings Co. Ltd, Fuji Electric Systems Co. Ltd, Siemens Transmission & Distribution SA, Siemens AG Österreich, VA Tech Transmission & Distribution GmbH & Co. KEG, Siemens AG, Hitachi Ltd, Hitachi Europe Ltd, Japan AE Power Systems Corp. ja Nuova Magrini Galileo SpA
   
      Vastaaja: Úřad pro ochranu hospodářské soutěže
   
      Oikeudenkäynnin kohde
   
   Ennakkoratkaisupyyntö — Krajský soud v Brně — EY 81 artiklan, Euroopan unionin perusoikeuskirjan (EUVL 2007, C 303, s. 1) 50 artiklan, perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 (EYVL 2003, L 1, s. 1), etenkin sen 3 artiklan 1 kohdan ja 11 artiklan 6 kohdan, ja yhteistyöstä kilpailuviranomaisten verkostossa annetun komission tiedonannon (EUVL 2004, C 101, s. 43) 51 kohdan tulkinta — Jäsenvaltion alueella toteutettava kartelli, joka sai alkunsa ennen kyseisen valtion liittymistä Euroopan unioniin ja päättyi liittymisen jälkeen — Komission ja kansallisen kilpailuviranomaisen suorittama sakkojen määrääminen — Kansallisen viranomaisen toimivalta määrätä seuraamuksia samasta menettelystä liittymistä edeltävältä ajanjaksolta — Ne bis in idem -periaate
   
      Tuomiolauselma
   
   
               1)
            
            
               EY 81 artiklaa ja perustamissopimuksen 81 ja 82 artiklassa vahvistettujen kilpailusääntöjen täytäntöönpanosta 16.12.2002 annetun neuvoston asetuksen (EY) N:o 1/2003 3 artiklan 1 kohtaa on tulkittava siten, että niitä ei voida soveltaa 1.5.2004 jälkeen aloitetussa menettelyssä kartelliin, jolla on ollut vaikutuksia Euroopan unioniin 1.5.2004 liittyneen jäsenvaltion alueella kyseistä päivää edeltävinä ajanjaksoina.
            
         
               2)
            
            
               Kun Euroopan komissio aloittaa kartellia kohtaan asetuksen N:o 1/2003 III luvun mukaisen menettelyn, asianomaisen jäsenvaltion kilpailuviranomainen ei menetä asetuksen N:o 1/2003 11 artiklan 6 kohdan, luettuna yhdessä saman asetuksen 3 artiklan 1 kohdan kanssa, nojalla toimivaltaansa määrätä kansallisen kilpailuoikeuden perusteella seuraamuksia kilpailunvastaisista vaikutuksista, joita kyseisellä kartellilla oli kyseisen jäsenvaltion alueella ennen tämän valtion liittymistä Euroopan unioniin.
               Ne bis in idem -periaate ei estä asianomaisen jäsenvaltion kilpailuviranomaista määräämästä kartelliin osallistuneille yrityksille sakkoja seuraamuksiksi vaikutuksista, joita kyseisellä kartellilla oli tämän jäsenvaltion alueella ennen tämän valtion liittymistä Euroopan unioniin, koska Euroopan komission päätöksessä, joka tehtiin ennen kuin kyseinen kansallinen kilpailuviranomainen teki päätöksen, kyseisen kartellin jäsenille määrätyillä sakoilla ei ollut tarkoitus määrätä seuraamuksia kyseisistä vaikutuksista.
            
         
      (1)  EUVL C 100, 17.4.2010.